Ετήσια ΕΚΘΕΣΗ ΤΗΣ ΕΠΙΤΡΟΠΗΣ σχετικά με την κατάσταση του Ταμείου Εγγυήσεων και τη διαχείρισή του κατά το οικονομικό έτος 2000

ΠΙΝΑΚΑΣ ΠΕΡΙΕΧΟΜΕΝΩΝ

Ετήσια έκθεση της Επιτροπής σχετικά με την κατάσταση του Ταμείου Εγγυήσεων και τη διαχείρισή του κατά το οικονομικό έτος 2000

1. Νομικές βάσεις

2. Κατάσταση του Ταμείου στις 31.12.2000

3. Πόροι του Ταμείου

3.1. Καταβολές από το γενικό προϋπολογισμό κατά τη διάρκεια του οικονομικού έτους

3.2. Τόκοι από τις τοποθετήσεις των διαθεσίμων του Ταμείου

3.3. Εισπράξεις από υπερήμερους οφειλέτες

4. Επιβαρύνσεις του Ταμείου

4.1 Πληρωμή σε περίπτωση υπερημερίας

4.2 Αμοιβή της ΕΤΕ

ΠΑΡΑΡΤΗΜΑ I Νομικές βάσεις των καταβολών από το γενικό προϋπολογισμό στο Ταμείο Εγγυήσεων

1. Αποφάσεις σχετικά με τη μεταφορά 6/2000

2. Αποφάσεις σχετικά με τη μεταφορά 69/2000

3. Απόφαση σχετικά με τη μεταφορά 74/2000

ΠΑΡΑΡΤΗΜΑ II Έκθεση της ΕΤΕ για την κατάσταση και τη διαχείριση του Ταμείου - Λογαριασμός διαχείρισης και δημοσιονομικός ισολογισμός στις 31 Δεκεμβρίου 2000

1. Εξέλιξη του Ταμείου κατά το 2000

2. Κατάσταση του Ταμείου

2.1. Πόροι του Ταμείου στις 31 Δεκεμβρίου 2000

2.2. Διαθέσιμα του Ταμείου στις 31/12/00

2.3. Κίνδυνος ρευστότητας

3. Τοποθετήσεις του Ταμείου Εγγυήσεων : ανάλυση των αποτελεσμάτων και της απόδοσης κατά το 2000

3.1. Συνολική ανάλυση

3.2 Ανάλυση ανά τομέα

3.2.1 Ταμείο

3.2.2 Χαρτοφυλάκιο επενδύσεων

ΠΑΡΑΡΤΗΜΑ III Ενοποιημένος δημοσιονομικός ισολογισμός του Ταμείου Εγγυήσεων στις 31 Δεκεμβρίου 2000

1. Νομικές βάσεις

Με τον κανονισμό (ΕΚ, Ευρατόμ) αριθ. 2728/94 του Συμβουλίου της 31ης Οκτωβρίου 1994 ιδρύθηκε Ταμείο Εγγύησης για τις εξωτερικές δράσεις που έχει ως στόχο την εξόφληση των πιστωτών της Κοινότητας σε περίπτωση αθέτησης των υποχρεώσεων του δικαιούχου ενός δανείου που έχει χορηγήσει ή εγγυηθεί η Κοινότητα.

Σύμφωνα με το άρθρο 6 του κανονισμού αυτού, η Επιτροπή ανέθεσε τη χρηματοπιστωτική διαχείριση του Ταμείου στην Ευρωπαϊκή Τράπεζα Επενδύσεων (ΕΤΕ) στο πλαίσιο σύμβασης που υπογράφηκε μεταξύ της Κοινότητας και της ΕΤΕ στις 23 Νοεμβρίου 1994 στις Βρυξέλλες και στις 25 Νοεμβρίου 1994 στο Λουξεμβούργο.

Στο άρθρο 8, παρ. 2, της σύμβασης αυτής προβλέπεται ότι «η τράπεζα υποβάλλει στην Επιτροπή πριν από την 1η Μαρτίου κάθε έτους μια έκθεση σχετικά με την κατάσταση και τη διαχείριση του Ταμείου, το λογαριασμό διαχείρισης και τον οικονομικό ισολογισμό του Ταμείου για το προηγούμενο έτος». Απόσπασμα αυτής της έκθεσης που καταρτίστηκε για το οικονομικό έτος 2000 επισυνάπτεται στο παράρτημα II.

Επιπλέον, στο άρθρο 7 του κανονισμού για την ίδρυση του Ταμείου ορίζεται ότι η Επιτροπή υποβάλλει, το αργότερο στις 31 Μαρτίου κάθε οικονομικού έτους, στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο ετήσια έκθεση σχετικά με την κατάσταση του Ταμείου και τη διαχείρισή του κατά τη διάρκεια του προηγούμενου οικονομικού έτους.

2. Κατάσταση του Ταμείου στις 31.12.2000

Κατά το τέλος του οικονομικού έτους 2000, το ποσό των διαθεσίμων του Ταμείου ανερχόταν σε 1 432 248 964,36 ευρώ (παράρτημα II). Από την ίδρυση του Ταμείου, το ποσό αυτό αντιστοιχεί στο σύνολο:

- των καταβολών στο Ταμείο (1 824 703 500,00 ευρώ).

- των καθαρών διαδοχικών αποτελεσμάτων των οικονομικών ετών των Επιτροπών (210 473 626,02 ευρώ) και των τόκων υπερημερίας που καταβλήθηκαν για τις καθυστερημένες εισπράξεις.

- των καθυστερημένων εξοφλήσεων που έγιναν από τρίτες χώρες (326 997 369,48 ευρώ).

- των οφειλών που αντιστοιχούν στις αμοιβές που δεν καταβλήθηκαν στην Τράπεζα (689 783,78 ευρώ).

- του πλεονάσματος που είχε το Ταμείο (471 700 000,00 ευρώ) μετά την αφαίρεση της κατάπτωσης εγγυήσεων (458 915 314,92 ευρώ) και της επιστροφής στον προϋπολογισμό.

Το συνολικό κεφάλαιο του Ταμείου στις 31 Δεκεμβρίου 2000, μετά την αφαίρεση της αμοιβής της Τράπεζας, ανερχόταν σε 1 431 559 180,58 ευρώ.

Το συνολικό κεφάλαιο του ενοποιημένου ισολογισμού (παράρτημα III) ανέρχεται σε 1 647 343 813,45 ευρώ που αναλύονται ως εξής: 489 000 000 ευρώ σε διαθέσιμα προθεσμίας (τραπεζικές καταθέσεις), 1 864 299,31 ευρώ σε διαθέσιμα όψεως (λογαριασμός όψεως), 919 302 277,87 ευρώ σε χαρτοφυλάκιο τίτλων, 22 082 387,18 ευρώ δεδουλευμένοι τόκοι που δεν είχαν λήξει στις 31.12.00 (4 070 765,00 ευρώ μη λήξαντες δεδουλευμένοι τόκοι επί καταθέσεων προθεσμίας, 18 011 622,18 ευρώ μη ληξιπρόθεσμα δεδουλευμένα τοκομερίδια) και 215 094 849,09 ευρώ σε απαιτήσεις από δικαιούχους δανείων που έχει χορηγήσει ή εγγυηθεί η Κοινότητα, εκ των οποίων τα 164 598 428,11 ευρώ είναι απαιτήσεις όσον αφορά το κεφάλαιο, τους οφειλόμενους κατά τη λήξη των προθεσμιών τόκους και τους τόκους υπερημερίας που καλύπτονται από την εγγύηση του Ταμείου, και 50 496 420,98 ευρώ δεδουλευμένοι και μη εισπραχθέντες τόκοι υπερημερίας στις 31.12.00.

Το άρθρο 3 του κανονισμού για την ίδρυση του Ταμείου ορίζει ότι τα κεφάλαια του Ταμείου πρέπει να ανέρχονται στο ενδεδειγμένο ύψος (ποσό-στόχος) που έχει καθοριστεί στο 9% του κεφαλαίου του συνόλου των τρεχουσών υποχρεώσεων της Κοινότητας που απορρέουν από κάθε πράξη, προσαυξημένες με τους δεδουλευμένους και μη καταβληθέντες τόκους.

Στις 31.12.2000, το κεφάλαιο των δανειοδοτικών και εγγυοδοτικών πράξεων υπέρ τρίτων χωρών, προσαυξημένο με τους δεδουλευμένους και μη καταβληθέντες τόκους, ανερχόταν σε 14 068,8 εκατ. ευρώ, εκ των οποίων 164,6 εκατ. ευρώ ήταν οι δεδουλευμένοι και μη καταβληθέντες τόκοι.

Η αναλογία των κεφαλαίων του Ταμείου και του κεφαλαίου κατά την έννοια του ορισμού που δίνεται στον κανονισμό ήταν 10,17%, δηλαδή το κεφάλαιο ήταν μεγαλύτερο από το ποσοστό του 9% που καθορίζεται για το ποσό-στόχο. Κατά συνέπεια υπάρχει ένα πλεόνασμα που πρέπει να επιστραφεί για να επανεγγραφεί στο γενικό προϋπολογισμό των Κοινοτήτων, όπως προβλέπεται στην παράγραφο 3 του άρθρου 3 του κανονισμού σε περίπτωση που το Ταμείο φθάσει το ποσό-στόχο. Το ποσό που πρέπει να επανεγγραφεί στον προϋπολογισμό ανέρχεται σε 165,36 εκατ. ευρώ.

Τα επόμενα τμήματα περιγράφουν αναλυτικότερα την εξέλιξη των πόρων και των επιβαρύνσεων του Ταμείου το 2000.

3. Πόροι του Ταμείου

3.1. Καταβολές από το γενικό προϋπολογισμό κατά τη διάρκεια του οικονομικού έτους

Στον κανονισμό της 25ης Μαΐου 1999 για τροποποίηση του κανονισμού περί ιδρύσεως Ταμείου Εγγύησης για τις εξωτερικές δράσεις και συγκεκριμένα στο άρθρο 1 ορίζεται ότι το Ταμείο τροφοδοτείται από καταβολές προερχόμενες από το γενικό προϋπολογισμό που ανέρχονται στο 9% του κεφαλαίου των πράξεων για δάνεια και εγγυήσεις, μέχρις ότου το κεφάλαιο του Ταμείου φθάσει το ποσό-στόχο. Εξάλλου, το εν λόγω άρθρο του κανονισμού ορίζει ότι σε περίπτωση καταπτώσεως εγγυήσεων συνεπεία αθετήσεως υποχρεώσεων και εάν τα κεφάλαια του Ταμείου Εγγυήσεων υπολειφθούν του 75% του ποσού-στόχου το ποσοστό των καταβολών για τις νέες πράξεις αυξάνεται στο 10%.

Οι νομικές βάσεις που ορίζουν τους κανόνες τροφοδοσίας περιγράφονται στο παράρτημα I.

Η απόφαση του Συμβουλίου της 31ης Οκτωβρίου 1994 που αφορά τη δημοσιονομική πειθαρχία επιτρέπει την εγγραφή στο γενικό προϋπολογισμό ενός αποθεματικού σχετικά με τις πράξεις χορήγησης και εγγύησης δανείων. Το κονδύλιο αυτού του προϋπολογισμού στο οποίο έχουν εγκριθεί προσωρινές πιστώσεις ποσού 203 εκατ. ευρώ για το 2000 προορίζεται για την κάλυψη των αναγκών τροφοδότησης του Ταμείου Εγγυήσεων και χρησιμοποιείται μέσω μεταφορών πιστώσεων προς το κονδύλιο του προϋπολογισμού από το οποίο τροφοδοτείται το Ταμείο.

Σύμφωνα με τις νομικές αυτές βάσεις εγκρίθηκαν το 2000 από την αρμόδια για τον προϋπολογισμό αρχή τρεις μεταφορές πιστώσεων που επιτρέπουν τη χρηματοδότηση του Ταμείου Εγγυήσεων με συνολικό ποσό 186 290 500 ευρώ.

- Μεταφορά 6/2000 ποσού 150 403 000 ευρώ: σκοπός της πρώτης αυτής μεταφοράς στην αρχή του οικονομικού έτους είναι η τροφοδότηση του Ταμείου Εγγυήσεων κατ' εφαρμογή των αποφάσεων του Συμβουλίου της 24ης Ιανουαρίου 1994, της 14ης Απριλίου 1997, της 19ης Μαΐου 1998, της 14ης Δεκεμβρίου 1998, της 29ης Νοεμβρίου 1999, της 22ας Δεκεμβρίου 1999 και της 21ης Μαρτίου 1994, σύμφωνα με τους κανόνες των καταβολών που προβλέπονται στο παράρτημα του κανονισμού για την ίδρυση του Ταμείου.

- Μεταφορά 69/2000 ποσού 15 412 500 ευρώ: σκοπός της δεύτερης αυτής μεταφοράς είναι να χρηματοδοτήσει το Ταμείο Εγγυήσεων με βάση τις δανειοδοτικές πράξεις που ενέκρινε το Συμβούλιο στις 20 Μαρτίου 2000, στις 10 Ιουλίου 2000 και στις 7 Νοεμβρίου 2000. Οι αποφάσεις σχετικά με τη μεταφορά αυτή περιλαμβάνονται στο παράρτημα I.

- Μεταφορά 74/2000 ποσού 20 475 000 ευρώ: σκοπός της τρίτης αυτής μεταφοράς είναι να χρηματοδοτήσει το Ταμείο Εγγυήσεων με βάση τις δανειοδοτικές πράξεις που ενέκρινε το Συμβούλιο στις 4 Δεκεμβρίου 2000. Οι αποφάσεις σχετικά με τη μεταφορά αυτή περιλαμβάνονται στο παράρτημα I.

Η πρώτη από τις τρεις ετήσιες μεταφορές προς το Ταμείο πραγματοποιήθηκε τον Απρίλιο και οι δύο επόμενες το Δεκέμβριο του 2000.

3.2. Τόκοι από τις τοποθετήσεις των διαθεσίμων του Ταμείου

Οι τοποθετήσεις των διαθεσίμων του Ταμείου πραγματοποιήθηκαν σύμφωνα με τις αρχές της διαχείρισης των διαθεσίμων που αναφέρονται στο παράρτημα της σύμβασης που συνήφθη μεταξύ Κοινότητας και ΕΤΕ.

Οι επενδυτικές αρχές προβλέπουν ιδίως ότι, κατά τη διάρκεια των πρώτων ετών λειτουργίας του Ταμείου και εφόσον το συνολικό επενδυθέν ποσό δεν θα φθάσει τα 300 εκατ. ECU, το Ταμείο θα θεωρείται ως ταμείο νομισματικών καταθέσεων και θα επενδύει μόνο σε βραχυπρόθεσμους τίτλους με προθεσμία που δεν θα υπερβαίνει το ένα έτος. Επειδή το 1995 τα κεφάλαια του Ταμείου υπερέβησαν το όριο των 300 εκατ. ECU, η Επιτροπή αποφάσισε, σε συμφωνία με την ΕΤΕ, να τροποποιήσει στην αρχή του 1996 τις επενδυτικές αρχές.

Οι νέοι κανόνες διαχείρισης θα ακολουθήσουν κατ' αρχήν τα ποσοστά του ενός τρίτου μέχρι ένα έτος και των δύο τρίτων μέχρι δέκα έτη κατ' ανώτατο όριο, τηρώντας παράλληλα το όριο των 150 εκατ. ευρώ βραχυπρόθεσμα. Σε κάθε περίπτωση, η μέση διάρκεια των τοποθετήσεων των διαθεσίμων του Ταμείου δεν θα πρέπει να υπερβαίνει τα πέντε έτη.

Ο κατάλογος των τραπεζών που είναι εξουσιοδοτημένες να δέχονται καταθέσεις του Ταμείου καθορίστηκε κατόπιν συμφωνίας μεταξύ της Επιτροπής και της ΕΤΕ. Ο αρχικός κατάλογος αναθεωρήθηκε κατ' επανάληψη σε συμφωνία με την Επιτροπή για να ληφθούν υπόψη οι τελευταίες τροποποιήσεις που έγιναν όσον αφορά τη βαθμολόγηση των τραπεζών καταθέσεων. Οι τράπεζες αυτές είναι κατά το μεγαλύτερο μέρος τους μέλη του συστήματος συμψηφισμού του ευρώ και από πλευράς πιστοληπτικής ικανότητας κατατάσσονται τουλάχιστον στην κατηγορία Α1 της κλίμακας Moody για τους μακροπρόθεσμους τίτλους και στην κατηγορία P1 για τους βραχυπρόθεσμους. Οι καταθέσεις στις τράπεζες αυτές υπόκεινται σε κανόνες που έχουν ως στόχο την εξασφάλιση διαφοροποίησης και την αποφυγή συγκέντρωσης του κινδύνου.

Οι τόκοι που προκύπτουν από τις τραπεζικές καταθέσεις στο λογαριασμό του Ταμείου Εγγυήσεων και από τις επενδύσεις σε τίτλους ανήλθαν κατά το 2000 σε 62 728 173,51 ευρώ, ήτοι αντίστοιχα:

- τραπεζικές καταθέσεις: 18 996 521,08 ευρώ. Πρόκειται για κατάσταση που διαπιστώθηκε στις 31 Δεκεμβρίου αφού ελήφθησαν υπόψη ταυτόχρονα οι τόκοι που εισπράχθηκαν από τοποθετήσεις υπό μορφή τραπεζικών καταθέσεων (17 082 335,80 ευρώ) και οι δεδουλευμένοι τόκοι (1 914 185,28 ευρώ) κατά το 2000. Οι παραχθέντες τόκοι αντιστοιχούν σε τόκους οι οποίοι δεν εισπράχθηκαν από το Ταμείο κατά την ημερομηνία του κλεισίματος του οικονομικού έτους, αλλά θα εισπραχθούν μετά τις καθορισθείσες ημερομηνίες λήξης της προθεσμίας των καταθέσεων. Από το ποσό των τόκων που καταχωρήθηκαν λογιστικά στις 31.12.2000 (4 070 765,00 ευρώ) αφαιρείται το ποσό των δεδουλευμένων τόκων που καταχωρήθηκαν το 1999 και εισπράχθηκαν το 2000 (2 156 579,72 ευρώ).

- τρεχούμενοι λογαριασμοί: 157 806,60 ευρώ που αντιστοιχούν στους εγγεγραμμένους τόκους του λογαριασμού όψεως.

- χαρτοφυλάκιο τίτλων: 43 573 845,83 ευρώ. Οι τόκοι από επενδυτικούς τίτλους παράγονται από τις επενδύσεις που γίνονται υπό μορφή τίτλων σύμφωνα με τις επενδυτικές αρχές που ορίζονται στη σύμβαση που προβλέπει ότι η ΕΤΕ αναλαμβάνει τη διαχείριση των διαθεσίμων του Ταμείου. Από τα έσοδα αυτά πρέπει να αφαιρεθεί ωστόσο το ποσό των 4 521 285,47 ευρώ που υπολογίζεται κατά τη διάρκεια του οικονομικού έτους και αντιστοιχεί στη διαφορά μεταξύ της τιμής αγοράς και της τιμής εξαγοράς κατανεμημένη αναλογικά καθόλη την υπόλοιπη διάρκεια των κατεχόμενων τίτλων (που αντιστοιχεί στο χρονικό επιμερισμό της διαφοράς πάνω ή κάτω από το άρτιο που έχει εγγραφεί στο λογαριασμό κερδών και ζημιών).

Το προϊόν των τόκων περιλαμβάνεται στο αποτέλεσμα του οικονομικού έτους.

3.3. Εισπράξεις από υπερήμερους οφειλέτες

Στις περιπτώσεις που το Ταμείο έχει χορηγήσει εγγύηση, οι καθυστερημένες εξοφλήσεις εκ μέρους των υπερήμερων χωρών καταβάλλονται στο Ταμείο. Το συνολικό ποσό των καταβολών ανέρχεται σε 326 997 369,48 ευρώ (βλ. σημείο 2.1 του παραρτήματος II).

4. Επιβαρύνσεις του Ταμείου

4.1. Πληρωμή σε περίπτωση υπερημερίας

Το 2000, το Ταμείο χορήγησε τρεις φορές εγγύηση η οποία ανήλθε συνολικά σε 17 355 629,49 ευρώ (βλ. σημείο 2.1 του παραρτήματος II).

4.2. Αμοιβή της ΕΤΕ

Το άρθρο 6 της σύμβασης διαχείρισης που συνήφθη μεταξύ της Επιτροπής και της ΕΤΕ προβλέπει ετήσια προμήθεια 0,125% που υπολογίζεται επί των μέσων μηνιαίων διαθεσίμων του Ταμείου, η οποία θα επανεξεταστεί στο τέλος του έτους κατά τη διάρκεια του οποίου το ποσό των διαθεσίμων του Ταμείου θα φθάσει τα 300 εκατ. ECU και το αργότερο τρία έτη μετά την ημερομηνία της πρώτης καταβολής στο Ταμείο, αφού ληφθεί υπόψη μεταξύ άλλων και η πρόοδος των δραστηριοτήτων του Ταμείου.

Επειδή τα κεφάλαια του Ταμείου έφθασαν τα 300 εκατ. ECU στο τέλος του 1995, επανεξετάστηκε η αμοιβή της ΕΤΕ. Με βάση την κτηθείσα πείρα της τράπεζας σχετικά με το φόρτο εργασίας που αντιπροσωπεύει η διαχείριση αυτή, μια τροποποιητική σύμβαση στις 17 Σεπτεμβρίου και στις 23 Σεπτεμβρίου 1996 της σύμβασης δημοσιονομικής διαχείρισης του Ταμείου που συνήφθη μεταξύ της ΕΤΕ και της Επιτροπής καθόρισε την ετήσια αμοιβή σε 0,05% των διαθεσίμων του Ταμείου. Ο συντελεστής αυτός εφαρμόστηκε αναδρομικά από τις 31 Δεκεμβρίου 1994.

Για το 2000, η αμοιβή της Τράπεζας καθορίστηκε ως εκ τούτου στο ποσό των 689 783,78 ευρώ, το οποίο ενεγράφη στο λογαριασμό κερδών και ζημιών και καταχωρήθηκε σε μεταβατικό λογαριασμό στο παθητικό του ισολογισμού. Η τακτοποίηση αυτή έγινε με καταβολή στην ΕΤΕ στις 13/02/2001.

ΠΑΡΑΡΤΗΜΑ I Νομικές βάσεις των καταβολών από το γενικό προϋπολογισμό στο Ταμείο Εγγυήσεων

Το παράρτημα του κανονισμού σχετικά με τον τρόπο καταβολής στο Ταμείο Εγγυήσεων αναφέρει ότι για τις δανειοληπτικές/δανειοδοτικές πράξεις ή εγγυήσεις σε χρηματοπιστωτικούς οργανισμούς δυνάμει ενός μηχανισμού-πλαισίου, οι οποίες διενεργούνται σε περισσότερα του ενός έτη και είναι μικροοικονομικής και διαρθρωτικής μορφής, οι καταβολές στο Ταμείο γίνονται με ετήσιες δόσεις που υπολογίζονται βάσει των ετήσιων ποσών τα οποία αναφέρονται στο δημοσιονομικό δελτίο που συνοδεύει την πρόταση της Επιτροπής, ενδεχομένως αναπροσαρμοσμένα σύμφωνα με την απόφαση του Συμβουλίου.

Αν πρόκειται για άλλες δανειοληπτικές/δανειοδοτικές πράξεις της Κοινότητας, όπως τα δάνεια για το ισοζύγιο πληρωμών τρίτων χωρών, οι οποίες διενεργούνται σε μία ή περισσότερες δόσεις, τα ποσά των καταβολών στο Ταμείο υπολογίζονται βάσει του συνολικού ποσού της πράξης την οποία αποφάσισε το Συμβούλιο.

Το 2000 πραγματοποιήθηκαν με αυτό τον τρόπο τρεις μεταφορές.

1. Αποφάσεις σχετικά με τη μεταφορά 6/2000

Στο πλαίσιο της χρηματοοικονομικής συνεργασίας που αφορά όλες τις μεσογειακές χώρες:

- Απόφαση του Συμβουλίου της 24ης Ιανουαρίου 1994 για τη χορήγηση δανείου ύψους 115 εκατ. ECU και διάρκειας τριών ετών στη Συρία.

- Απόφαση του Συμβουλίου της 14ης Απριλίου 1997 για τη χορήγηση εγγύησης εκ μέρους της ΕΚ προς την ΕΤΕ σε περίπτωση απωλειών που θα προκύψουν από δάνεια για προγράμματα που εκτελούνται εκτός της Κοινότητας (χώρες της Κεντρικής και Ανατολικής Ευρώπης, μεσογειακές χώρες, χώρες της Λατινικής Αμερικής και της Ασίας, Νότια Αφρική).

- Απόφαση του Συμβουλίου της 19ης Μαΐου 1998 για τη χορήγηση εγγύησης εκ μέρους της ΕΚ προς την ΕΤΕ σε περίπτωση απωλειών από δάνεια για προγράμματα που εκτελούνται στην Πρώην Γιουγκοσλαβική Δημοκρατία της Μακεδονίας και την τροποποίηση της απόφασης 97/256/ΕΚ του Συμβουλίου της 14ης Απριλίου 1997 για τη χορήγηση εγγύησης της ΕΚ προς την ΕΤΕ σε περίπτωση απωλειών από δάνεια για προγράμματα που εκτελούνται εκτός της Κοινότητας (χώρες της Κεντρικής και Ανατολικής Ευρώπης, μεσογειακές χώρες, χώρες της Λατινικής Αμερικής και της Ασίας, Νότια Αφρική).

- Απόφαση του Συμβουλίου της 14ης Δεκεμβρίου 1998 η οποία τροποποιεί την απόφαση 97/256/ΕΚ προκειμένου να επεκταθεί η εγγύηση που χορηγεί η ΕΚ προς την ΕΤΕ σε σχέση με δάνεια για έργα στη Βοσνία-Ερζεγοβίνη.

- Απόφαση του Συμβουλίου της 29ης Νοεμβρίου 1999 για τη χορήγηση εγγύησης εκ μέρους της Κοινότητας προς την ΕΤΕ σε περίπτωση απωλειών από δάνεια για προγράμματα ανασυγκρότησης των περιοχών της Τουρκίας που επλήγησαν από το σεισμό. Το ποσό των δανείων αυτών περιορίζεται σε συνολικό ανώτατο όριο 600 εκατ. ευρώ τα οποία χορηγούνται για περίοδο τριών ετών.

- Απόφαση του Συμβουλίου της 22ας Δεκεμβρίου 1999 για τη χορήγηση εγγύησης εκ μέρους της Κοινότητας προς την ΕΤΕ σε περίπτωση απωλειών από δάνεια για προγράμματα που εκτελούνται εκτός της Κοινότητας (Κεντρική και Ανατολική Ευρώπη, μεσογειακές χώρες, Λατινική Αμερική και Ασία, Νότια Αφρική), που περιορίζεται σε μέγιστο συνολικό ποσό δανειοδότησης 18 410 εκατ. ευρώ τα οποία χορηγούνται για επταετή περίοδο η οποία αρχίζει από την 1η Φεβρουαρίου 2000 για την Κεντρική και Ανατολική Ευρώπη, τις μεσογειακές χώρες, και τις χώρες της Λατινικής Αμερικής και της Ασίας, και από την 1η Ιουλίου 2000 για τη Δημοκρατία της Νοτίου Αφρικής, και λήγει στις 31 Ιανουαρίου 2007 για όλες τις περιοχές.

- Απόφαση του Συμβουλίου της 21ης Μαρτίου 1994 περί εξουσιοδοτήσεως της Επιτροπής να συνάπτει δάνεια Ευρατόμ με σκοπό τη συμμετοχή στη χρηματοδότηση της βελτίωσης του βαθμού ασφάλειας και αποτελεσματικότητας των πυρηνικών σταθμών ορισμένων τρίτων χωρών για ποσό 1.100 εκατ. ECU.

2. Αποφάσεις σχετικά με τη μεταφορά 69/2000

- Απόφαση του Συμβουλίου της 20ής Μαρτίου 2000 που τροποποιεί την απόφαση 97/787/ΕΚ για τη χορήγηση έκτακτης χρηματοδοτικής ενίσχυσης στην Αρμενία και στη Γεωργία προκειμένου να επεκταθεί αυτή και στο Τατζικιστάν. Το ποσό της ενίσχυσης στο Τατζικιστάν, υπό μορφή δανείου, ανέρχεται σε 75 εκατ. ευρώ.

- Απόφαση του Συμβουλίου της 10ης Ιουλίου 2000 για τη χορήγηση συμπληρωματικής μακροοικονομικής ενίσχυσης 15 εκατ. ευρώ στη Μολδαβία.

- Απόφαση του Συμβουλίου της 7ης Νοεμβρίου 2000 που τροποποιεί την απόφαση 2000/24/ΕΚ προκειμένου η εγγύηση που παρέχει η Κοινότητα στην Ευρωπαϊκή Τράπεζα Επενδύσεων να επεκταθεί στα δάνεια που αφορούν σχέδια στην Κροατία. Το ποσό των εν λόγω δανείων περιορίζεται σε συνολικό ανώτατο όριο 250 εκατ. ευρώ τα οποία χορηγούνται για περίοδο τεσσάρων ετών.

3. Απόφαση σχετικά με τη μεταφορά 74/2000

Απόφαση του Συμβουλίου της 4ης Δεκεμβρίου 2000 που τροποποιεί την απόφαση 2000/24/ΕΚ για τη δημιουργία ενός ειδικού προγράμματος δράσης της ΕΤΕ με στόχο την εμπέδωση και την ενίσχυση της τελωνειακής ένωσης ΕΚ-Τουρκίας. Το ποσό των εν λόγω δανείων περιορίζεται σε συνολικό ανώτατο όριο 450 εκατ. ευρώ.

ΠΑΡΑΡΤΗΜΑ II Έκθεση της ΕΤΕ για την κατάσταση και τη διαχείριση του Ταμείου - Λογαριασμός διαχείρισης και δημοσιονομικός ισολογισμός στις 31 Δεκεμβρίου 2000

1. Εξέλιξη του Ταμείου κατά το 2000

Το σύνολο των διαθέσιμων του Ταμείου ανερχόταν σε 1 410,1 εκατ. ευρώ στις 31 Δεκεμβρίου 2000 (βλ. παράγραφο 2.2) έναντι 1 297,8 εκατ. ευρώ στις 31 Δεκεμβρίου 1999, ήτοι αύξηση ύψους 112,3 εκατ. ευρώ.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 1: Εξέλιξη των διαθεσίμων το 2000

Στις 18/04/2000, καταβλήθηκε ποσό ύψους 42,5 εκατ. ευρώ στο Ταμείο. αφενός, κατ' εφαρμογή του άρθρου 7 της σύμβασης, το πλεόνασμα των διαθεσίμων του Ταμείου στις 31/12/1999 (107,9 εκατ. ευρώ) επεστράφη στην Επιτροπή και, αφετέρου, καταβλήθηκε ποσό ύψους 150,4 εκατ. ευρώ στο Ταμείο με συνέπεια να αυξηθούν οι πόροι του. Στις 29/12/2000 αυξήθηκαν οι ίδιοι πόροι του Ταμείου με νέα καταβολή ποσού ύψους 35,9 εκατ. ευρώ.

Το αποτέλεσμα της διαχείρισης ανερχόταν σε 57,4 εκατ. ευρώ στις 31 Δεκεμβρίου 2000 έναντι 41,1 εκατ. ευρώ στις 31 Δεκεμβρίου 1999. Τα έσοδα από το χαρτοφυλάκιο επενδύσεων (μετά την αφαίρεση του χρονικού επιμερισμού της διαφοράς πάνω/κάτω από το άρτιο) έφθασαν τα 39,1 εκατ. ευρώ και αντιπροσώπευαν άνω του 68% του αποτελέσματος που καταχωρήθηκε στις 31/12/2000.

2. Κατάσταση του Ταμείου

2.1. Πόροι του Ταμείου στις 31 Δεκεμβρίου 2000

Το υπόλοιπο του Ταμείου Εγγυήσεων αυξήθηκε από τα 1 160 εκατ. ευρώ στις 31 Δεκεμβρίου 1999 στα 1 221 εκατ. ευρώ στις 31 Δεκεμβρίου 2000, ήτοι αύξηση ύψους 61 εκατ. ευρώ, δηλαδή κατά περίπου 5,3%.

Η εξέλιξη αυτή οφείλεται στις κινήσεις που εμφανίζονται στον παρακάτω πίνακα:

>ΘΕΣΗ ΠIΝΑΚΑ>

Οι εγγυήσεις που κατέβαλε το Ταμείο κατά το 2000 ανήλθαν σε 5,1 εκατ. ευρώ στις 12 Μαΐου 2000, σε 4,9 εκατ. ευρώ στις 5 Σεπτεμβρίου 2000 και σε 7,4 εκατ. ευρώ στις 22 Δεκεμβρίου 2000, δηλαδή συνολικά εκταμιεύθηκαν 17,4 εκατ. ευρώ.

Η είσπραξη του ποσού ύψους 135,39 ευρώ αντιστοιχεί στους εισπραχθέντες τόκους επί των ποσών που εξοφλήθηκαν καθυστερημένα για την ανάκτηση εγγυήσεων από υπερήμερους οφειλέτες κατά το 2000.

2.2. Διαθέσιμα του Ταμείου στις 31/12/00

Τα διαθέσιμα του Ταμείου στις 31 Δεκεμβρίου 2000 ανέρχονταν σε 1 410,1 εκατ. ευρώ και αναλύονται ως εξής. Το Ταμείο χρησιμοποιεί μόνο ένα νόμισμα, το ευρώ.

- 489 εκατ. ευρώ σε τοποθετήσεις με τη μορφή νομισματικών προθεσμιακών καταθέσεων, ήτοι 34,68%.

- 1,8 εκατ. ευρώ σε τρεχούμενο λογαριασμό, ήτοι 0,13%.

- 919,3 εκατ. ευρώ σε χαρτοφυλάκιο επενδύσεων, ήτοι 65,19% (βλ. πίνακα σημείο 2.3).

2.3. Κίνδυνος ρευστότητας

Σύμφωνα με τη στρατηγική διαχείρισης των διαθεσίμων του Ταμείου Εγγυήσεων που συμφωνήθηκε με την Επιτροπή για το έτος 2000, η κατανομή των διαθεσίμων έχει ως εξής:

>ΘΕΣΗ ΠIΝΑΚΑ>

Τα διαθέσιμα του Ταμείου χαρακτηρίζονται από το γεγονός ότι πάνω από 348 εκατ. ευρώ [1] διατηρήθηκαν για διάστημα μικρότερο των τριών μηνών, περίοδος που αντιστοιχεί στην προθεσμία για την κατάπτωση της εγγύησης του Ταμείου που ζητά η Επιτροπή σε περίπτωση αθέτησης υποχρεώσεων κατά τη λήξη των δανείων.

[1] Το ελάχιστο ποσό σύμφωνα με τις αρχές διαχείρισης είναι 150 εκατ. ευρώ.

Τα υπόλοιπα διαθέσιμα κατανεμήθηκαν στο σύνολο της καμπύλης επιτοκίων έως 6 έτη, έτσι ώστε να υπάρχει τακτική ροή εσόδων και συγχρόνως να διατηρείται αρκετή ρευστότητα. Στις 31 Δεκεμβρίου 2000, είχε επιτευχθεί συνολικά η διάρθρωση-στόχος, δηλαδή υπήρχε ένα βραχυπρόθεσμο τμήμα που ανερχόταν στο ένα τρίτο του Ταμείου και τα υπόλοιπα δύο τρίτα ήταν κατανεμημένα ανά 50% σε τίτλους σταθερού επιτοκίου και σε τίτλους κυμαινόμενου επιτοκίου. Η επιλογή των τίτλων σταθερού επιτοκίου προτιμήθηκε έναντι της αγοράς σύμφωνα με τη στρατηγική επενδύσεων για το έτος 2000.

Στις 31 Δεκεμβρίου 2000, η διάρκεια των μακροπρόθεσμων επενδύσεων με σταθερό επιτόκιο καθορίστηκε στα 2,3 έτη ενώ η μέγιστη μέση διάρκεια καθορίστηκε στα 2,5 έτη. Για τους τίτλους με μεταβλητά επιτόκια η διάρκεια καθορίστηκε σε 1,2 μήνα. Οι προθεσμιακές καταθέσεις ανανεώνονται συστηματικά, εκτός από εξαιρετικές περιπτώσεις, για περιόδους μεταξύ 3 και 6 μηνών, προκειμένου να τηρηθούν οι οδηγίες της Επιτροπής για την παράταση της διάρκειας του συνόλου των επενδυθέντων διαθεσίμων του Ταμείου.

3. Οι τοποθετήσεις του Ταμείου Εγγυήσεων: ανάλυση των αποτελεσμάτων και της απόδοσης κατά το 2000

3.1. Συνολική ανάλυση

Συνολικά, η δραστηριότητα του Ταμείου Εγγυήσεων απέφερε καθαρά έσοδα ύψους 57,4 εκατ. ευρώ, ποσό που αντιπροσωπεύει συνολική απόδοση κατά μέσο όρο 4,19% [2] έναντι μέσου επιτοκίου EURIBID για 3 μήνες 4,27% κατά την ίδια περίοδο, σ' ένα πλαίσιο αύξησης των βραχυπρόθεσμων επιτοκίων (βλ. σημείο 3.2.1).

[2] Η βάση υπολογισμού της συνολικής απόδοσης είναι α/360.

Τα έσοδα από τις τοποθετήσεις και επενδύσεις παρουσίαζαν την ακόλουθη εικόνα στις 31/12/00 :

>ΘΕΣΗ ΠIΝΑΚΑ>

3.2 Ανάλυση ανά τομέα

3.2.1 Ταμείο

Κατά το 2000, επενδύθηκαν 450,8 εκατ. ευρώ και απέφεραν τόκους 19 εκατ. ευρώ. Η μέση απόδοση των τοποθετήσεων που πραγματοποιήθηκαν το 2000 ανήλθε σε 4,14% [3] έναντι 2,97% περί τα τέλη Δεκεμβρίου 1999 σ' ένα πλαίσιο αύξησης των βραχυπρόθεσμων επιτοκίων και υψηλής μεταβλητότητας των χρηματοπιστωτικών αγορών. Η αύξηση των επιτοκίων της χρηματαγοράς, που υπήρξε πιο αισθητή για το ευρώ απ' ό,τι για τα άλλα νομίσματα, είχε διπλό αποτέλεσμα: αφενός, την αυξημένη απόδοση των επενδύσεων και, αφετέρου, τη μείωση της διαφοράς απόδοσης (σημαντική αύξηση του επιτοκίου αναφοράς Euribid για 3 μήνες). Υπενθυμίζεται ότι το επιτόκιο αναφοράς αντανακλά την αύξηση των επιτοκίων (άμεσο αποτέλεσμα), ενώ η απόδοση του νομισματικού χαρτοφυλακίου υφίσταται την κίνηση αυτή με ορισμένη καθυστέρηση λόγω της κλιμάκωσης των τοποθετήσεων κατά φάσεις και της παρατεταμένης φύσης τους.

[3] Η βάση υπολογισμού για τις βραχυπρόθεσμες πράξεις της νομισματικής αγοράς είναι α/360.

Η κατά τον τρόπο αυτό υπολογιζόμενη διαφορά ήταν κατά 13 βασικές μονάδες κατώτερη από το μεταβλητό επιτόκιο αναφοράς EURIBID για 3 μήνες [4]. Σημειωτέον ότι η εν λόγω διαφορά δεν αντανακλά το περιθώριο που προκύπτει κατά την έναρξη των πράξεων και το οποίο δεν λαμβάνεται υπόψη στους υπολογισμούς απόδοσης.

[4] Το ποσοστό αυτό δείχνει τη διαφορά μεταξύ, αφενός, του πραγματικού επιτοκίου των διατραπεζικών καταθέσεων και, αφετέρου, του αντίστοιχου μεταβλητού επιτοκίου αναφοράς EURIBID για 3 μήνες σε καθημερινή βάση.

>ΘΕΣΗ ΠIΝΑΚΑ>

* Εξέλιξη της απόδοσης και του επιτοκίου αναφοράς κατά τη διάρκεια του έτους 2000

Ο παρακάτω πίνακας δείχνει τα πραγματικά επιτόκια των βραχυπρόθεσμων νομισματικών καταθέσεων σε σχέση με το επιτόκιο αναφοράς EURIBID για 3 μήνες.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 2: Εξέλιξη της απόδοσης σε σχέση με το επιτόκιο αναφοράς

Σ' ένα περιβάλλον αύξησης των βραχυπρόθεσμων επιτοκίων, η απόδοση του νομισματικού χαρτοφυλακίου σημειώνει συστηματική καθυστέρηση σε σύγκριση με το επιτόκιο αναφοράς, ενώ σε απόλυτους όρους η συνολική απόδοση του χαρτοφυλακίου ακολούθησε την κίνηση της αγοράς και αυξήθηκε κατά 1,17% το έτος 2000.

* Χαρακτηριστικά των εταίρων

Σύμφωνα με τη σύμβαση που υπογράφηκε μεταξύ της Ευρωπαϊκής Κοινότητας και της Τράπεζας σχετικά με τη διαχείριση του Ταμείου Εγγυήσεων, όλες οι καταθέσεις γίνονται σε χρηματοπιστωτικούς οργανισμούς με ελάχιστη πιστοληπτική ικανότητα A1.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 3: Κατανομή των βραχυπρόθεσμων τοποθετήσεων ανά τύπο εταίρου στις 31/12/00

* Γεωγραφική κατανομή

Η γεωγραφική κατανομή των βραχυπρόθεσμων τοποθετήσεων του Ταμείου Εγγυήσεων κατά το 2000 παρουσιάζει την ακόλουθη εικόνα (μέσα κεφάλαια):

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 4: Βραχυπρόθεσμες τοποθετήσεις: γεωγραφική κατανομή των μέσων κεφαλαίων

Η ΕΤΕ συνεχίζει τις προσπάθειές της για τη γεωγραφική κατανομή των τοποθετήσεών της στο σύνολο των χωρών της Ευρωπαϊκής Ένωσης, φροντίζοντας παράλληλα να διατηρήσει την ανταγωνιστικότητα των όρων απόδοσης.

3.2.2 Χαρτοφυλάκιο επενδύσεων

Το χαρτοφυλάκιο τίτλων, που θεωρείται ως χαρτοφυλάκιο επενδύσεων, αποτελείται από τίτλους σε ευρώ που έχουν αγοραστεί με την πρόθεση να διατηρηθούν ως τη λήξη της προθεσμίας τους: στις 31 Δεκεμβρίου 2000, οι τίτλοι σταθερού επιτοκίου των οποίων η εναπομένουσα προθεσμία ήταν μικρότερη των τριών μηνών ανέρχονταν σε 37 εκατ. ευρώ. Οι άλλοι τίτλοι με σταθερό επιτόκιο (εναπομένουσα προθεσμία μεταξύ 3 μηνών και 6 χρόνων) ανέρχονταν σε 488,8 εκατ. ευρώ. Οι τίτλοι με μεταβλητό επιτόκιο ανέρχονταν σε 393,5 εκατ. ευρώ, δηλαδή η συνολική λογιστική αξία ανερχόταν σε 919,3 εκατ. ευρώ.

Η αξία εισόδου των τίτλων σ' αυτό το χαρτοφυλάκιο αποτελεί το κόστος της αγοράς. Η διαφορά μεταξύ της τιμής εισόδου και της αξίας εξόφλησης είναι η διαφορά πάνω/κάτω από το άρτιο η οποία κατανέμεται αναλογικά στην υπόλοιπη διάρκεια κάθε τίτλου.

Στις 31 Δεκεμβρίου 2000, η ονομαστική αξία του χαρτοφυλακίου επενδύσεων ανερχόταν σε 914,1 εκατ. ευρώ και η λογιστική του αξία σε 919,3 εκατ. ευρώ (περιλαμβανομένων και των διαφορών πάνω και κάτω από το άρτιο προς απόσβεση).

Τα έσοδα του χαρτοφυλακίου στις 31 Δεκεμβρίου 2000 ανέρχονταν σε 39,3 εκατ. ευρώ. Το ποσό αυτό κατανέμεται ως εξής:

Εισπραχθέντες τόκοι // 43 573 845,83

Χρονικός επιμερισμός της διαφοράς πάνω/κάτω από το άρτιο // -4 521 285,47

// 39 052 560,36

Η λογιστική απόδοση του χαρτοφυλακίου επενδύσεων ανερχόταν σε 4,34% στις 31 Δεκεμβρίου 2000 σε σχέση με 3,68% στις 31 Δεκεμβρίου 1999. Με βάση το δείκτη αναφοράς Salomon για τους τίτλους με σταθερό επιτόκιο και του επιτοκίου αναφοράς Euribid για 3 μήνες όσον αφορά τους τίτλους με μεταβλητό επιτόκιο, η συνολική διαφορά είναι αρνητική κατά 33 βασικές μονάδες σε σύγκριση με το σύνθετο επιτόκιο αναφοράς που ανέρχεται σε 4,67% (βλ. παράρτημα 2). Το αρνητικό αυτό αποτέλεσμα εξηγείται από την αύξηση των μακροπρόθεσμων επιτοκίων κατά το 2000. Πράγματι, το επιτόκιο αναφοράς αντανακλά τις μεταβολές των επιτοκίων που διαπιστώθηκαν, ενώ η απόδοση του χαρτοφυλακίου σημειώνει καθυστέρηση σε σχέση με την αγορά λόγω της κλιμάκωσης των επανεπενδύσεων κατά φάσεις. Το σύνθετο επιτόκιο αναφοράς ανερχόταν σε 3,23% στις 31 Δεκεμβρίου 1999.

Υπενθυμίζεται ότι το χαρτοφυλάκιο ομολόγων είναι ένα χαρτοφυλάκιο επενδύσεων, δηλαδή υπάρχει πρόθεση διατήρησης των τίτλων εντός του χαρτοφυλακίου μέχρι τη λήξη της προθεσμίας τους. Στο πλαίσιο αυτό, οι διαχειριστές αποφάσισαν να επενδύσουν ένα ποσοστό των κεφαλαίων σε προϊόντα με σταθερό επιτόκιο του τύπου αυτού (βλ. σελίδα 12, σημείο 2.3) που έχουν μεγαλύτερη απόδοση από την απόδοση των βραχυπρόθεσμων τίτλων. Πληροφοριακά, στις 31 Δεκεμβρίου 2000, η αγοραία αξία του χαρτοφυλακίου επενδύσεων ανερχόταν σε 919,8 εκατ. ευρώ έναντι 919,3 εκατ. ευρώ που ήταν η λογιστική αξία στο χαρτοφυλάκιο (περιλαμβανομένης της διαφοράς πάνω και κάτω από το άρτιο), δηλαδή είχαμε εva αφavέs κέρδos ύψους 0,5 εκατ. ευρώ. Αυτo τo αφavέs κέρδos εξηγείται από την αύξηση των μακροπρόθεσμων επιτοκίων κατά το 2000. Στο πλαίσιο της επιδίωξης του στόχου της βελτίωσης της συνολικής απόδοσης του Ταμείου, το χαρτοφυλάκιο επενδύσεων συνέβαλε στο να αυξηθεί η απόδοση από 4,14% (βραχυπρόθεσμοι τίτλοι) σε 4,19% (συνολική απόδοση του Ταμείου), επιτυγχάνοντας έτσι το στόχο της βελτίωσης της απόδοσης προστατεύοντας παράλληλα το κεφάλαιο μέχρι τη λήξη των τίτλων.

* Εξέλιξη της αγοραίας αξίας σε σχέση με τη λογιστική αξία για το έτος 2000

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 5: Εξέλιξη της αγοραίας αξίας σε σχέση με τη λογιστική αξία κατά το 2000

* Κατανομή του χαρτοφυλακίου σε τίτλους με σταθερό επιτόκιο και σε τίτλους με μεταβλητό επιτόκιο

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 6: Κατανομή του χαρτοφυλακίου επενδύσεων σε τίτλους με σταθερό επιτόκιο και σε τίτλους με μεταβλητό επιτόκιο στις 31/12/2000

* Χρονική κατανομή των εξοφλήσεων του χαρτοφυλακίου επενδύσεων

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 7: Χαρτοφυλάκιο επενδύσεων: Χρονική κατανομή των εξοφλήσεων στις 31/12/2000

Η προθεσμία λήξης των τίτλων με σταθερό επιτόκιο είναι η 29/09/2006.

* Χαρακτηριστικά των εκδοτών

Όλοι οι κατεχόμενοι τίτλοι παρουσιάζουν τα ακόλουθα χαρακτηριστικά:

- είτε έχουν εκδοθεί από κάποιο κράτος της Ευρωπαϊκής Ένωσης ή από κάποιο χρηματοπιστωτικό οργανισμό με την εγγύηση της Ευρωπαϊκής Ένωσης, από κάποιο κράτος G10 ή από κάποιο υπερεθνικό οργανισμό.

- είτε έχουν εκδοθεί από οποιοδήποτε άλλο κυρίαρχο κράτος με ελάχιστη πιστοληπτική ικανότητα Aα3.

- είτε έχουν εκδοθεί από οποιονδήποτε άλλο εκδότη με πιστοληπτική ικανότητα Aαα.

Τα χαρακτηριστικά των εκδοτών παρουσιάζουν την ακόλουθη εικόνα στις 31 Δεκεμβρίου 2000:

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 8: Χαρτοφυλάκιο επενδύσεων: Χαρακτηριστικά των εκδοτών στις 31/12/2000

Κατάσταση του Ταμείου Εγγυήσεων στις 31 Δεκεμβρίου 2000

ΕΝΕΡΓΗΤΙΚΟ // 31/12/2000

Απαιτήσεις από χρηματοπιστωτικούς οργανισμούς

ΔΙΑΘΕΣΙΜΑ ΟΨΕΩΣ // 1.864.299,31

ΠΡΟΘΕΣΜΙΑΚΑ ΔΙΑΘΕΣΙΜΑ // 489.000.000,00

// 490.864.299,31

Χαρτοφυλάκιο επενδύσεων

ΧΑΡΤΟΦΥΛΑΚΙΟ ΤΙΤΛΩΝ // 919.302.277,87

// 919.302.277,87

Λοιποί λογαριασμοί του ενεργητικού

ΜΕΤΑΒΑΤΙΚΟΙ ΛΟΓΑΡΙΑΣΜΟΙ // 22.082.387,18

// 22.082.387,18

ΣΥΝΟΛΟ // 1.432.248.964,36

ΠΑΘΗΤΙΚΟ // 31/12/2000

Ταμείο Εγγύησης

ΠΟΣΑ ΓΙΑ ΕΓΓΥΗΣΕΙΣ // 1.221.085.554,56

// 1.221.085.554,56

Λοιποί λογαριασμοί του παθητικού

ΜΕΤΑΒΑΤΙΚΟΙ ΛΟΓΑΡΙΑΣΜΟΙ // 689.783,78

// 689.783,78

Αποτέλεσμα

μεταφερθέν αποτέλεσμα // 153.081.422,50

αποτέλεσμα οικονομικού έτους 2000 // 57.392.203,52

// 210.473.626,02

ΣΥΝΟΛΟ // 1.432.248.964,36

ΚΕΡΔΗ ΚΑΙ ΖΗΜΙΕΣ ΣΤΙΣ 30/09/2000 //

1. ΕΣΟΔΑ

Τόκοι από επενδυτικούς τίτλους // 43.573.845,83

Τόκοι από τοποθετήσεις // 18.996.521,08

Τόκοι από λογαριασμό όψεως // 157.806,60

ΥΠΟΣΥΝΟΛΟ // 62.728.173,51

2. ΕΞΟΔΑ

Χρονικός επιμερισμός της διαφοράς πάνω ή κάτω από το άρτιο // - 4.521.285,47

Προμήθειες // - 689.783,78

Χρηματοπιστωτικά έξοδα // - 124.900,74

ΥΠΟΣΥΝΟΛΟ // -5.335.969,99

ΚΑΘΑΡΟ ΑΠΟΤΕΛΕΣΜΑ // 57.392.203,52

>ΘΕΣΗ ΠIΝΑΚΑ>

(*) Πραγματικό ποσό των υπερημεριών στο τέλος κάθε έτους.

(**) Το ποσό των επιστροφών αποτελείται από το ποσό που οφείλεται στο Ταμείο προσαυξημένο προς το ποσό των τόκων υπερημερίας.

ΠΑΡΑΡΤΗΜΑ III Ενοποιημένος δημοσιονομικός ισολογισμός του Ταμείου Εγγυήσεων στις 31 Δεκεμβρίου 2000

Ο ενοποιημένος δημοσιονομικός ισολογισμός στις 31 Δεκεμβρίου 2000 συμπληρώνει την κατάσταση του Ταμείου Εγγυήσεων που παρουσιάζεται στο παράρτημα II. Ο ενοποιημένος ισολογισμός περιλαμβάνει επιπλέον 215 094 849,09 ευρώ που αναλύονται ως εξής:

- στο ενεργητικό, οι απαιτήσεις έναντι των δικαιούχων δανείων που έχει χορηγήσει ή εγγυηθεί η Κοινότητα οι οποίες ανέρχονται σε 164 598 428,11 ευρώ και αφορούν τις οφειλές τρίτων χωρών όσον αφορά το κεφάλαιο, τους τόκους των δανείων κατά τη λήξη τους και τους τόκους υπερημερίας που καλύπτονται με εγγύηση του Ταμείου και σε 50 496 420,98 ευρώ όσον αφορά τους δεδουλευμένους και μη καταβληθέντες τόκους υπερημερίας στις 31.12.2000. Αυτοί οι τόκοι υπερημερίας υπολογίστηκαν σύμφωνα με τα ποσοστά των κυρώσεων που προβλέπονται στις ρήτρες των συμβάσεων σύναψης δανείων.

- στο παθητικό, το μέρος των πόρων του Ταμείου που πρέπει να αναπληρωθούν ύψους 164 598 428,11 ευρώ, οι δεδουλευμένοι και μη καταβληθέντες τόκοι υπερημερίας ύψους 50 496 420,98 ευρώ, οι καταβληθέντες τόκοι υπερημερίας για τις καθυστερημένες εισπράξεις ύψους 135,38 ευρώ που είναι εγγεγραμμένοι στο λογαριασμό αποτελέσματος.

>ΘΕΣΗ ΠIΝΑΚΑ>